LIGJ 
Nr. 113/2017

PËR RATIFIKIMIN E DOKUMENTEVE NDRYSHUESE TË MARRËVESHJES SË HUAS NDËRMJET SHQIPËRISË DHE BANKËS NDËRKOMBËTARE PËR RINDËRTIM DHE ZHVILLIM (IBRD), PËR FINANCIMIN E PROJEKTIT TË MODERNIZIMIT TË ASISTENCËS SOCIALE, RATIFIKUAR ME LIGJIN 
NR. 84/2012

	Në mbështetje të neneve 78, 83, pikat 1 dhe 2, dhe 121 të Kushtetutës, me propozimin e Këshillit të Ministrave, 

KUVENDI
I REPUBLIKËS SË SHQIPËRISË

VENDOSI:

Neni 1

	Ratifikohen dokumentet ndryshuese të marrëveshjes së huas ndërmjet Shqipërisë dhe Bankës Ndërkombëtare për Rindërtim dhe Zhvillim (IBRD), për financimin e projektit të modernizimit të asistencës sociale, ratifikuar me ligjin nr. 84/2012, sipas teksteve që i bashkëlidhen këtij ligji dhe janë pjesë përbërëse e tij.

Neni 2

	Ky ligj hyn në fuqi 15 ditë pas botimit në Fletoren Zyrtare.

Miratuar në datën 14.12.2017

Shpallur me dekretin nr. 10704, datë 26.12.2017, të Presidentit të Republikës së Shqipërisë, Ilir Meta






	Banka Botërore
	Zyra e Grupit të Bankës Botërore

	IBRD-IDA - Grupi i Bankës Botërore
	Praterstrasse 31/21

	
	Vienna, Austria, 1020


Ellen Goldstein
Drejtore për Vendin, Rajonin e Ballkanit
dhe Azisë Qendrore						                       
6 shkurt 2017
Sh.t. Arben Ahmetaj
Ministër i Financave
Ministria e Financave
Bulevardi “Dëshmorët e Kombit”
Nr. 4, Tiranë
Republika e Shqipërisë

Lënda: Republika e Shqipërisë: Projekti për Modernizimin e Asistencës Sociale
(Numri i Huas: 8141-AL)
Zgjatje e datës së mbylljes

Shkëlqesi,
I referohemi Marrëveshjes së Huas (Marrëveshja), të datës 6 qershor 2012, ndërmjet Republikës së Shqipërisë (Huamarrësi) dhe Bankës Ndërkombëtare për Rindërtim dhe Zhvillim (Banka Botërore), për projektin e lartpërmendur dhe letrës suaj të datës 26 janar 2017, me anë të së cilës i kërkoni Bankës Botërore të zgjasë datën e mbylljes së huas të titulluar më sipër, të parashikuar sipas Marrëveshjes së Huas.
Kam kënaqësinë t’ju informoj se Banka Botërore ka përcaktuar datën 31 dhjetor 2018, si datë të mëvonshme për qëllimet e seksionit IV.B.4, të skedulit 2 të Marrëveshjes së Huas.
Me respekt,
Banka Ndërkombëtare për Rindërtim dhe Zhvillim
Nga _____________
         Ellen Goldsetin
Drejtore për Vendin, Rajonin e Ballkanit
Perëndimor, Evropës dhe Azisë Qendrore
Tel.: +43 (1) 2170 782
Fax: +43 (1) 2170 701






	Maryam Salim
Menaxhere
Zyra e Bankës Botërore, Shqipëri
Rajoni i Evropës dhe Azisë Qendrore
	Rruga “Ibrahim Rugova”
Vila nr. 34, 
Tiranë, Shqipëri
Tel.: (355) 42280 650/51
Faks: (355) 42240 590
Email: Msalim 1@worldbank.org
14 gusht 2017



Sh.s. Helga Vukaj
Ministër i Financave
Ministria e Financave
Bulevardi “Dëshmorët e Kombit”
Nr. 4, Tiranë
Republika e Shqipërisë







Lënda: Republika e Shqipërisë: Kredia nr. 8141-AL
Projekti i Modernizimit të Asistencës Sociale
Korrigjim

Shkëlqesi,
I referohemi Marrëveshjes së Huas për Projektin e Modernizimit të Asistencës Sociale ndërmjet Republikës së Shqipërisë (Huamarrësi) dhe Bankës Ndërkombëtare për Rindërtim dhe Zhvillim (Banka), të datës 6 qershor 2012, të ndryshuar (Marrëveshja e Huas), për kredinë e lartpërmendur (Huamarrësi).

	Fletorja Zyrtare

[bookmark: _GoBack]Vërejmë se në ndryshimin e Marrëveshjes së Huas, të datës 16 maj 2016 (Amendamenti), janë përjashtuar pa dashje taksat nga shpenzimet që financohen nga të ardhurat e Huas. Duke pasur parasysh këtë, lutemi gjeni më poshtë tabelën e korrigjuar që do të zëvendësojë tabelën sipas seksionit IV.A.2, të shtojcës 2 të Marrëveshjes së Huas:
Faqe|1

Faqe|12244



	Kategoria
	Shuma e huas së alokuar 
(shprehur në euro)
	Përqindja e shpenzimeve 
(për t’u financuar)

	1. Pagesa për programin e shpenzimeve të miratuara në kuadër të pjesës 1 të projektit
	35,115,000
	Shuma e treguesve të lidhur me disbursimin e përcaktuar në shtojcën e programit 2 të kësaj marrëveshjeje

	2. Shërbimet e konsulentëve në kuadër të pjesës 2 të projektit dhe kostot operative
	2,790,000
	100%

	3. Tarifa fillestare
	95,000
	Shuma e pagueshme në bazë të seksionit 2.03 të kësaj marrëveshjeje në përputhje me seksionin 2.07(b) të kushteve të përgjithshme

	SHUMA TOTALE
	38,000,000
	





Ky korrigjim hyn në fuqi që nga data e kësaj letre. Ne do të vlerësonim nëse mund të na dërgoni konfirmimin tuaj sa më të shpejtë për marrjen e kësaj letre.
Me respekt,
Banka Ndërkombëtare për Rindërtim dhe Zhvillim
Evis Sulko
Drejtore e Komanduar
Për dijeni: Z. Erjon Luçi, zëvendësministër i Financave
Z. Patrizio Pagano, Drejtor Ekzekutiv, Banka Botërore

